Babelscape/SREDFM huggingface dataset:
Λεονάρντο Σπινατσόλα

Ο Λεονάρντο Σπινατσόλα ("Leonardo Spinazzola", 25 Μαρτίου 1993) είναι Ιταλός ποδοσφαιριστής ο οποίος αγωνίζεται ως αμυντικός για λογαριασμό της Ρόμα και της εθνικής ομάδας της Ιταλίας. 

Ο Σπινατσόλα ξεκίνησε την επαγγελματική του καριέρα από τη Γιουβέντους, όμως δόθηκε δανεικός τις πρώτες του έξι σαιζόν, τρεις από τις οποίες στην Αταλάντα, ενώ αγωνίστηκε επίσης με την Έμπολι και τη Σιέννα. Επέστρεψε στη Γιουβέντους τη σαιζόν 2018-19. Το 2019 αποκτήθηκε από τη Ρόμα για 29,5 εκατομμύρια ευρώ. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Πραγματοποίησε το ντεμπούτο του με την εθνική αντρών της Ιταλίας τον Μάρτιο του 2017. Είναι μέλος της αποστολής της Ιταλίας στο Euro 2020.
Γιουσούφ Πόουλσεν

Ο Γιουσούφ Πόουλσεν (15 Ιουνίου 1994) είναι Δανός επαγγελματίας ποδοσφαιριστής τανζανικής καταγωγής που παίζει για τον σύλλογο ΡΜ Λειψία και την εθνική ομάδα της Δανίας ως επιθετικός ή ως πλάγιος επιθετικός. Μερικές φορές χρησιμοποίησε επίσης το Γιουράρι (Yurary) ως όνομα φανέλας.

Αφού ξεκίνησε την επαγγελματική του καριέρα με τη Λίνγκμπι, αποκτήθηκε από τη ΡΜ Λειψίας το 2013, βοηθώντας την να πάρει διαδοχικούς προβιβασμούς από την 3η κατηγορία Γερμανίας στην Μπούντεσλιγκα. Κατέχει το ρεκόρ της ΡΜ Λειψίας για τις περισσότερες εμφανίσεις, με πάνω από 250, και έχει σημειώσει πάνω από εβδομήντα γκολ για τον σύλλογο. Τη σαιζόν 2018-19 σημείωσε 15 γκολ στο πρωτάθλημα, και έγινε ο τρίτος Δανός που σκοράρει πάνω από 14 γκολ σε μία σαιζόν στην Μπουντεσλίγκα.

Ο Πούλσεν έκανε το διεθνές του ντεμπούτο στη Δανία το 2014 και έχει σημειώσει πάνω από 50 εμφανίσεις με το εθνόσημο. Ήταν μέλος της ομάδας τους στο Παγκόσμιο Κύπελλο Ποδοσφαίρου 2018, όπου σκόραρε ένα γκολ, και στο ευρωπαϊκό πρωτάθλημα του 2020.
Κρυόσφαιρα

μικρογραφία|400x400εσ|Απεικόνιση των διαφόρων στοιχείων της Kρυόσφαιρας, όπως αποτυπώθηκε από το Παγκόσμιο Περιβαλλοντικό Πρόγραμμα του ΟΗΕ για τον πάγο και το χιόνι.
Η Κρυόσφαιρα είναι ένας όρος που περιλαμβάνει όλα τα στοιχεία της επιφάνειας της Γης όπου το νερό βρίσκεται σε στερεά μορφή, όπως το χιόνι, το παγωμένο έδαφος (περιλαμβάνει το μόνιμα παγωμένο έδαφος ή permafrost), ο θαλάσσιος πάγος, ο πάγος των λιμνών και των ποταμών, οι παγετώνες των βουνών, το παγοκάλυμμα, και τα φύλλα πάγου (ή ηπειρωτικοί παγετώνες της Γροιλανδίας, Αρκτικής και Ανταρκτικής). Ως αποτέλεσμα υπάρχει μια μεγάλη επικάλυψη με την Υδρόσφαιρα.

Η Κρυόσφαιρα αποτελεί αναπόσπαστο μέρος του παγκόσμιου κλιματικού συστήματος με σημαντικούς δεσμούς και ανατροφοδοτήσεις που δημιουργούνται μέσω της επιρροής της στην επιφανειακή ενέργεια και στις ροές υγρασίας, τα σύννεφα, τις βροχοπτώσεις, την υδρολογία, την ατμοσφαιρική και ωκεάνια κυκλοφορία. Μέσω αυτών των διαδικασιών ανατροφοδότησης, η Κρυόσφαιρα παίζει σημαντικό ρόλο στο παγκόσμιο κλίμα και στην απόκριση του κλιματικού συστήματος στις παγκόσμιες αλλαγές. Ο όρος αποπάγωση περιγράφει την υποχώρηση των κρυοσφαιρικών χαρακτηριστικών του νερού και του εδάφους. Η Κρυολογία και η Παγετωνολογία (ανήκουν στον ευρύτερο τομέα της Υδρολογίας) είναι τα πεδία τα οποία μελετούν τα διάφορα στοιχεία της Κρυόσφαιρας.
Κενάν Καραμάν

Ο Κενάν Καραμάν (5 Μαρτίου 1994) είναι Τούρκος ποδοσφαιριστής ο οποίος αγωνίζεται ως επιθετικός για λογαριασμό της εθνικής ομάδας της Τουρκίας.

Ο Καραμάν ξεκίνησε την καριέρα του από την Χόφενχαϊμ. Στις 29 Απριλίου 2014, ο Καραμάν υπέγραψε συμφωνία με το Αννόβερο 96 με ισχύ από την 1η Ιουλίου 2014. Δεδομένου ότι η σύμβασή του με τη Χόφενχαϊμ είχε λήξει, μπόρεσε να ενταχθεί στο Αννόβερο με δωρεάν μεταφορά και υπέγραψε για τρία χρόνια έως το 2017. Στις 18 Μαΐου 2018, ο Καραμάν αποκτήθηκε την πρόσφατα προβιβασθείσα από την 2.Bundesliga Φορτούνα Ντίσελντορφ με δωρεάν μεταφορά με τριετές συμβόλαιο. Του δόθηκε η φανέλα με το νούμερο 11. Έφυγε από τη Φορτούνα μετά τη λήξη του συμβολαίου του στις 24 Μαΐου 2021.

Ο Καραμάν έκανε το ντεμπούτο του για την εθνική ομάδα αντρών ποδοσφαίρου της Τουρκίας σε φιλικό με τη Ρουμανία στις 9 Νοεμβρίου 2017.
Κάρελ φαν Φόχελερ

μικρογραφία| "Λουλούδια σε ένα βάζο με κουνέλι"
Ο Κάρελ φαν Φόχελερ (Karel van Vogelaer ή Carel de Vogelaer, με προσωνύμιο Distelbloem ( ανθός γαϊδουράγκαθου) (1653 - 8 Αυγούστου 1695) ήταν Φλαμανδός ζωγράφος νεκρών φύσεων από το Μάαστριχτ, ο οποίος δραστηριοποιήθηκε κυρίως στην Ιταλία όπου ήταν γνωστός ως "«Carlo dei Fior"i» (Κάρλο των λουλουδιών). Απέκτησε φήμη με τους περίτεχνους μπαρόκ πίνακες με λουλούδια, συχνά με μορφές ζωγραφισμένες από άλλους καλλιτέχνες.
Ζερμαίν Πιλόν

Ο Ζερμαίν Πιλόν (γαλλικά: Germain Pilon), γεννήθηκε περίπου το 1528 στο Παρίσι και πέθανε το 1590 στην ίδια πόλη, ήταν Γάλλος γλύπτης.

Με τον Ζαν Γκουζόν θεωρούνται οι σημαντικότεροι γλύπτες της Γαλλικής Αναγέννησης. Στα έργα του συγκαταλέγονται τα επιτάφια μνημεία των τελευταίων Βαλουά, συνθέσεις που κατατάσσονται στο καλλιτεχνικό ρεύμα του Μανιερισμού.
Οκάι Γιοκουσλού

Ο Οκάι Γιοκουσλού (9 Μαρτίου 1994) είναι Τούρκος ποδοσφαιριστής ο οποίος αγωνίζεται ως μέσος για λογαριασμό της Γουέστ Μπρόμγουιτς Άλμπιον, δανεικός από τη Θέλτα Βίγο, και της εθνικής ομάδα της Τουρκίας.

Ο Γιοκουσλού ξεκίνησε την καριέρα του από την Αλτάι και αποκτήθηκε το 2011 από την Καϊσέρισπορ για 1 εκατομμύριο ευρώ (2,3 εκατομμύρια λίρες), ρεκόρ για παίκτη της Αλτάι. Το 2015 αποκτήθηκε από την Τραμπζονσπόρ για 2 εκατομμύρια ευρώ και το 2018 από τη Θέλτα Βίγο, με ρήτρα 6 εκατομμυρίων ευρώ.

Ο Γιοκουσλού πραγματοποίησε το ντεμπούτο του με την εθνική αντρών τον Νοέμβριο του 2015. Είναι μέλος της αποστολής της εθνικής Τουρκίας για το Euro 2020.
Τζενγκίζ Ουντέρ

Ο Τζενγκίζ Ουντέρ (14 Ιουλίου 1997) είναι Τούρκος ποδοσφαιριστής ο οποίος αγωνίζεται ως δεξιός επιθετικός για λογαριασμό της Λέστερ, δανεικός από τη Ρόμα, και της εθνικής ομάδας της Τουρκίας.

Ο Ουντέρ ξεκίνησε την καριέρα του από την Αλτινορντού και το 2016 αποκτήθηκε από την Μπασακσεχίρ, όπου τη σαιζόν 2016-17 πραγματοποίησε καλές εμφανίσεις, σκοράροντας 7 γκολ στο πρωτάθλημα Τουρκίας. Το 2017 αποκτήθηκε από τη Ρόμα για 13,4 εκατομμύρια ευρώ. Τη σαιζόν 2020-21 δόθηκε δανεικός στη Λέστερ Σίτι.

Ο Ουντέρ πραγματοποίησε το ντεμπούτο του με την εθνική αντρών της Τουρκίας το Νοέμβριο του 2016. Είναι μέλος της αποστολής της Τουρκίας στο Euro 2020.
Τόμας Ντιλέινι

Ο Τόμας Ντιλέινι (3 Σεπτεμβρίου 1991) είναι Δανός ποδοσφαιριστής ο οποίος αγωνίζεται ως μέσος για λογαριασμό της Μπορούσια Ντόρτμουντ και της εθνικής ομάδας της Δανίας.

Ξεκίνησε την καριέρα του από την Κοπεγχάγη το 2008, με την οποία κατέκτησε πέντε πρωταθλήματα και τέσσερα κύπελλα, και έγινε αρχηγός της. Το 2016 αποκτήθηκε από τη Βέρντερ Βρέμης για μη δημοσιευμένο ποσό. To 2018 αποκτήθηκε από την Μπορούσια Ντόρτμουντ για 20 εκατομμύρια ευρώ.

Πραγματοποίησε το ντεμπούτο του με την εθνική αντρών της Δανίας το 2013. Ήταν μέλος της αποστολής της χώρας στο Μουντιάλ 2018 και στο Euro 2020.
Μίσλαβ Όρσιτς

Ο Μίσλαβ Όρσιτς (29 Δεκεμβρίου 1992) είναι Κροάτης ποδοσφαιριστής ο οποίος αγωνίζεται ως αριστερός πλάγιος επιθετικός ή επιθετικός μέσος για λογαριασμό της Δυναμό Ζάγκρεμπ και της εθνικής ομάδας της Κροατίας.

Ο Όρσιτς ξεκίνησε την καριέρα του από την Ίντερ Ζάπρεσιτς και το 2013 αποκτήθηκε από την Σπέτσια, όπου όμως είχε μικρό χρόνο συμμετοχής. Επέστρεψε στην Κροατία και την Ριέκα το 2014, αλλά δόθηκε δανεικός στη Τσέλιε και έπειτα στην κορεατική Τζεονάμ Ντράγκονς. Η Τζεονάμ Ντράγκονς τον απέκτησε το 2016 και αργότερα η κινεζική Τσανγκτσούν Γιατάι ΦΚ. Το 2017 επέστρεψε στην Κορέα και την Ουλσάν Χιουντάι. Το 2018 αποκτήθηκε από τη Δυνάμο Ζάγκρεμπ, με την οποία πραγματοποίησε καλές εμφανίσεις, με διψήφιο αριθμό γκολ κάθε σαιζόν. Τον Μάρτιο του 2021 σκόραρε χατ-τρικ επί της Τότεναμ στη φάση των 16 του Γιουρόπα Λιγκ,δίνοντάς της την πρόκριση στην επόμενη φάση. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Όρσιτς πραγματοποίησε το ντεμπούτο του με την εθνική αντρών της Κροατίας τον Σεπτέμβριο του 2019. Είναι μέλος της αποστολής της Κροατίας στο Euro 2020.
Examination for the Certificate of Competency in English

Examination for the Certificate of Competency in English (ECCE) καλείται η εξέταση για την πιστοποίηση κατανόησης της αγγλικής γλώσσας επιπέδου Β2 βάσει του Κοινού Ευρωπαϊκού Πλαισίου Αναφοράς για τις Γλώσσες. Αναπτύχθηκε το 1994 από το Πανεπιστήμιο του Μίσιγκαν και του Πανεπιστήμιο του Κέιμπριτζ. Ο υποψήφιος πρέπει να πετύχει συνολική βαθμολογία πάνω από 650. Στην Ελλάδα αναγνωρίζεται από τον ΑΣΕΠ.

Η εξέταση έχει τέσσερεις ενότητες: listening, reading, writing και reading.

Το μεγαλύτερο ποσοστό υποψηφίων το 2014 προερχόταν από την Αλβανία, Ελλάδα, Ισπανία και Πορτογαλία.
Ρόμπερτ Ντουφάλ

Ο Ρόμπερτ Ντουφάλ (Robbert Duval, (21 Σεπτεμβρίου 1639, Χάγη – 22 Ιανουαρίου 1732, Χάγη ), ήταν Ολλανδός ζωγράφος της ολλανδικής Χρυσής Εποχής, ο οποίος έζησε ως τον 18ο αιώνα.
Γιαν Μέισσενς

Ο Γιαν Μέισσενς (Jan ή Jean, Joannes, Johannes Meyssens, 17 Μαΐου 1612 – 18 Σεπτεμβρίου 1670), ήταν Φλαμανδός μπαρόκ ζωγράφος, χαράκτης και εκδότης εκτυπώσεων.
Ντάνιελ φαν Χέιλ

Ο Ντάνιελ φαν Χέιλ (Daniel van Heil ή Daniël van Heil, Βρυξέλλες, 1604 – Βρυξέλλες, 1664), ήταν Φλαμανδός μπαρόκ ζωγράφος τοπίων. Ειδικεύτηκε σε τρεις τύπους τοπίων: σκηνές με πυρκαϊές, τοπία με ερείπια και χειμερινά τοπία.
Βίλλεμ Φρέλαντ

δεξιά|μικρογραφία|240x240εσ| Άγιος Γεώργιος και ο Δράκος του Βίλλεμ Φρέλαντ
Ο Βίλλεμ Φρέλαντ (Willem Vrelant, απεβ. 1481/1482) ήταν Ολλανδός εικονογράφος βιβλίων.
Chevrolet Aveo

Το Chevrolet Aveo (που διατέθηκε ως Chevrolet Sonic στη Βόρεια Αμερική και σε κάποιες χώρες της Ασίας από το 2011 που εισήχθη η δεύτερη γενιά του) ήταν supermini αυτοκίνητο πόλης της κατηγορίας B που παρήχθη από το 2002 έως το 2020 σε 2 γενιές. Η πρώτη γενιά του, κατασκευάστηκε έως το 2011 από την νοτιοκορεατική αυτοκινητοβιομηχανία Daewoo και διατέθηκε παγκοσμίως σε 120 χώρες υπό 6 μάρκες (Chevrolet, Daewoo, Holden, Pontiac, Ravon και Suzuki). Η δεύτερη γενιά του, κυκλοφόρησε το 2011, για τη σεζόν (model year) του 2012 και η παραγωγή της έληξε τον Οκτώβριο του 2020, χωρίς άμεσο διάδοχο.
Ντιρκ Γιάκομπς

Ντιρκ Γιάκομπς, "Πορτρέτο του ", [[Ρέικσμουζεουμ|Ρέικσμουζεουμ, Άμστερνταμ]], 1534
Ο Ντιρκ Γιάκομπς (Dirck Jacobsz, 1496–1567) ήταν ζωγράφος της Ολλανδικής Αναγέννησης . Η ακριβής γενέτειρά του είναι άγνωστη, αλλά ήταν κάπου κοντά στο Άμστερνταμ .
Κολέγιο Χάρβαρντ

Το Κολέγιο Χάρβαρντ (αγγλικά: Harvard College) είναι ένα ιδιωτικό κολέγιο στο Κέιμπριτζ της Μασαχουσέτης, το οποίο αποτέλεσε για μεγάλο μέρος του 20ου αιώνα και συνεχίσει να αποτελεί το κύριο προπτυχιακό κολέγιο του Πανεπιστημίου Χάρβαρντ, στο οποίο και υπάγεται. Έχοντας ιδρυθεί το 1636, το Κολέγιο Χάρβαρντ είναι η παλαιότερη σχολή του Πανεπιστημίου Χάρβαρντ και το παλαιότερο ανώτατο εκπαιδευτικό ίδρυμα στις ΗΠΑ. 

Το Κολέγιο Χάρβαρντ είναι το παραδοσιακό προπτυχιακό πρόγραμμα του ομώνυμου πανεπιστημίου και προσφέρει πτυχία "Bachelor of Arts" και "Bachelor of Science". Είναι πολύ επιλεκτικό (μόνο το 5% των όσων έχουν υποβάλει αίτηση γίνονται δεκτοί). Αν και θεωρείται ευρέως κορυφαίο, τα προπτυχιακά προγράμματα του Χάρβαρντ δεν θεωρούνται τόσο εξαιρετικά όσο τα μεταπτυχιακά. Μεγάλο μέρος των αποφοίτων του Πανεπιστημίου Χάρβαρντ αποφοιτούν από το ομώνυμο κολέγιο.
Ολιβιέ Εντσάμ

Ο Ζουλ Ολιβιέ Εντσάμ (γαλλικά: "Jules Olivier Ntcham")(γενν. 9 Φεβρουαρίου 1996) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για την Celtic
Ίσρα Χίρσι

Η Ίσρα Χίρσι (γεννημένη στις 22 Φεβρουαρίου 2003) είναι Αμερικανίδα ακτιβίστρια για το περιβάλλον. Είναι συνιδρύτρια και συνεκτελεστικός διευθυντής για την Αμερικανική νεανική απεργία για το κλίμα. Το 2020, ονομάστηκε στο κατάλογο πολιτικής και διακυβέρνησης του Fortune 40 Under 40.
Φρανσουά Κλουέ

Ο Φρανσουά Κλουέ (γαλλικά: François Clouet) (γ. 1510 - 22 Δεκεμβρίου 1572), γιος του Ζαν Κλουέ, ήταν Γάλλος σχεδιαστής και ζωγράφος της περιόδου της Γαλλικής Αναγέννησης, ιδιαίτερα γνωστός για τις λεπτομερείς προσωπογραφίες της γαλλικής άρχουσας τάξης.
Χουντί Φατμά Σουλτάν Χατούν

Η Χουντί Φατμά Σουλτάν Χατούν (Οθ. Τούρκικα:خوندي فاطمة سلطان خاتون) (Τούρκικα: "Hundi Fatma Sultan Hatun", ? - ?) ήταν κόρη του σουλτάνου Βαγιαζήτ Α΄ της Οθωμανικής Αυτοκρατορίας.
Όλοι Λένε Σ' Αγαπώ

Όλοι Λένε Σ' Αγαπώ είναι μια αμερικανική μουσική κωμωδία του 1996 που γράφτηκε και σκηνοθετήθηκε από τον Γούντι Άλεν, ο οποίος πρωταγωνιστεί επίσης μαζί με την Τζούλια Ρόμπερτς, τον Άλαν Άλντα, τον Έντουαρντ Νόρτον, τη Ντρου Μπάριμορ, τη Γκάμπι Χόφμαν, τον Τιμ Ροθ, τη Γκόλντι Χον, τη Νατάσα Λυών και τη Νατάλι Πόρτμαν . Γυρισμένη στη Νέα Υόρκη, τη Βενετία και το Παρίσι, η ταινία περιλαμβάνει τραγούδια από ηθοποιούς που συνήθως δεν είναι γνωστοί για τη φωνή τους.

Το "Όλοι Λένε Σ' Αγαπώ" δεν τα πήγε καλά εμπορικά, αλλά είναι από τις πιο επιτυχημένες από τις μετέπειτα ταινίες του Άλεν, με τον κριτικό του "Chicago Sun-Times" Ρότζερ Ίμπερτ να το κατατάσσει ακόμη και ως μια από τις καλύτερες του Άλεν
Τσέζαρε Μπασσάνο

Ο Τσέζαρε Μπασσάνο (Cesare Bassano, 1584–1648) ήταν Ιταλός ζωγράφος και χαράκτης. Γεννήθηκε στο Μιλάνο . 

Σχεδόν τίποτα δεν είναι γνωστό για τη ζωή του εκτός από το ότι δραστηριοποιήθηκε στο Μιλάνο και ότι η γνωστή παραγωγή του αποτελείται από εικονογραφήσεις για βιβλία, πορτρέτα και θέματα που ανήκουν στο ζωικό και φυτικό βασίλειο. Μερικά χαρακτικά του που έχουν διασωθεί:
Χαρακτικό του Μπασάνο για τον [[Γκασπάρε Αζέλι]]
* "Πορτρέτο του Γκασπάρε Αζέλι"
* "Νεκρώσιμη προμετωπίδα του Πάπα Πίου του Γ΄"
* "Γέννηση"
Τζοβάννι Μπαττίστα Γκάουλλι

Ο Τζοβάννι Μπαττίστα Γκάουλλι (Giovanni Battista Gaulli, (8 Μαΐου 1639 - 2 Απριλίου 1709), επίσης γνωστός ως Baciccio ή Baciccia (γενοβέζικα ψευδώνυμα για το όνομα Giovanni Battista), ήταν Ιταλός καλλιτέχνης που εργάστηκε στις περιόδους ύστερου μπαρόκ και πρώιμου ροκοκό. Είναι γνωστός για τις μεγάλες τοιχογραφίες του, οι οποίες προκαλούν ψευδαίσθηση, στην εκκλησία του Ιησού στη Ρώμη της Ιταλίας. Το έργο του επηρεάστηκε από τον Τζαν Λορέντσο Μπερνίνι.
Ζαν Κουζέν ο Πρεσβύτερος

Ο Ζαν Κουζέν (γαλλικά: Jean Cousin) (1500 - πριν το 1593) ήταν Γάλλος ζωγράφος, γλύπτης, χαράκτης και γεωμέτρης κατά την εποχή της Γαλλικής Αναγέννησης. Η καλλιτεχνική δημιουργία του περιλαμβάνει επίσης ταπισερί, υαλογραφήματα, και εικονογραφήσεις βιβλίων.

Είναι γνωστός ως Ζαν Κουζέν ο Πρεσβύτερος για να διακρίνεται από τον γιο του Ζαν Κουζέν, επίσης καλλιτέχνη.
Αντιλσάχ Καντινεφέντι

Η Αϊσέ Αντιλσάχ Καντινεφέντι (Οθ. Τούρκικα:عیسی عادلşہ عورت ماسٹر) (Τούρκικα: "Ayşe Adilşah Kadınefendi", 19 Δεκεμβρίου 1803) ήταν η τέταρτη σύζυγος του σουλτάνου Μουσταφά Γ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Ayşe Adilşah Kadınefendi Aliyyetü'ş-Şân Hazretleri
Δημοτική Ενότητα Άνω Καλαμά

Η Δημοτική Ενότητα Άνω Καλαμά, είναι μία από τις 6 Δημοτικές Ενότητες του Δήμου Πωγωνίου, ο οποίος δημιουργήθηκε το 2010, με το Πρόγραμμα «Καλλικράτης» και υπάγεται στην Περιφερειακή Ενότητα Ιωαννίνων, της Περιφέρειας Ηπείρου. Η Δημοτική Ενότητα Άνω Καλαμά περιλαμβάνει τα 11 Δημοτικά Διαμερίσματα, τα οποία τώρα λέγονται Κοινότητες, του πρώην Δήμου Άνω Καλαμά, που συστάθηκε το 1997 με το Σχέδιο «Καποδίστριας», από παλαιότερες Κοινότητες της περιοχής. Ο Δήμος αυτός είχε ως έδρα του τον Παρακάλαμο, λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Πωγωνίου.
ΟΥΕΦΑ Τσάμπιονς Λιγκ 2021–22

Το ΟΥΕΦΑ Τσάμπιονς Λιγκ 2021-22 είναι η 67η σεζόν του πρωταρχικού πρωταθλήματος ποδοσφαίρου της Ευρώπης που διοργανώνεται από την UEFA και η 30η σεζόν από τότε που μετονομάστηκε από Κύπελλο Πρωταθλητριών σε ΟΥΕΦΑ Τσάμπιονς Λιγκ .

Ο τελικός θα διεξαχθεί στο Στάδιο Κρεστόφσκι στην Αγία Πετρούπολη της Ρωσίας . Αρχικά είχε προγραμματιστεί να παίξει στο Allianz Arena στο Μόναχο της Γερμανίας . Ωστόσο, λόγω της αναβολής και της μετεγκατάστασης του τελικού του 2020, οι τελικοί οικοδεσπότες μεταφέρθηκαν πίσω ένα χρόνο, με την Αγία Πετρούπολη να φιλοξενεί τον τελικό του 2022. Οι νικητές του ΟΥΕΦΑ Τσάμπιονς Λιγκ 2021–22 θα προκριθούν αυτόματα στη φάση ομίλων του ΟΥΕΦΑ Τσάμπιονς Λιγκ 2022–23, και θα κερδίσουν επίσης το δικαίωμα να παίξουν εναντίον των νικητών του ΟΥΕΦΑ Γιουρόπα Λιγκ 2021-22 στο Σούπερ Κάπ του 2022.

Αυτή η σεζόν θα είναι η πρώτη από το 1998–99 (την περασμένη σεζόν όταν παίχτηκε το Κύπελλο Νικητών του Κυπέλλου της ΟΥΕΦΑ ) όπου διοργανώνονται τρεις σημαντικοί ευρωπαϊκοί διαγωνισμοί συλλόγων (ΟΥΕΦΑ Τσάμπιονς Λιγκ, ΟΥΕΦΑ Γιουρόπα Λιγκ και το νεοδημιουργητο ΟΥΕΦΑ Γιουρόπα Κόνφερενς Λιγκ) από την ΟΥΕΦΑ. Δεν γίνονται αλλαγές στη μορφή του Τσάμπιονς Λιγκ, αλλά οι ομάδες που αποκλείονται από τον προκαταρκτικό και τον πρώτο προκριματικό γύρο του Τσάμπιονς Λιγκ μεταφέρονται τώρα στο ΟΥΕΦΑ Γιουρόπα Κόνφερενς Λιγκ αντί του ΟΥΕΦΑ Γιουρόπα Λιγκ. 

Η Τσέλσι ΦΚ είναι η υπερασπίστρια ομάδα του τροπαίου.
Ζαν Κουζέν ο Νεότερος

Ο Ζαν Κουζέν (γαλλικά: Jean Cousin le Jeune) (περίπου 1522–1595) ήταν Γάλλος ζωγράφος κατά την εποχή της Γαλλικής Αναγέννησης. Διακρίθηκε για τους πίνακες ζωγραφικής, τα χαρακτικά, τις υαλογραφίες και τις εικονογραφήσεις βιβλίων, όπως και ο πατέρας του Ζαν Κουζέν.

Είναι γνωστός ως Ζαν Κουζέν ο Νεότερος για να διακρίνεται από τον πατέρα του.
Νεργκισέβ Χανιμεφέντι

Η Νεργκισέβ Χανιμεφέντι (Οθ. Τούρκικα:السيدة نيرجيزيف) (Τούρκικα: "Nergizev Hanımefendi", 1830 - 26 Οκτωβρίου 1848) ήταν η δωδέκατη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Nergizev Hanımefendi Aliyyetü'ş-Şân Hazretleri
Νεβφιντάν Καντινεφέντι

Η Χατσιγιέ Περτεβπιγιαλέ Νεβφιντάν Καντινεφέντι (Οθ. Τούρκικα:ہاکیئے پیریٹیو پیئل نییو فیدن وومن ماسٹر) (Τούρκικα: "Haciye Pertevpiyale Nevfidan Kadınefendi", 4 Ιανουαρίου 1793 - 27 Δεκεμβρίου 1855) ήταν η τρίτη σύζυγος του σουλτάνου Μαχμούτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Haciye Pertev-Piyale Nev-fidan Kadınefendi Aliyyetü'ş-Şân Hazretleri
Μπραχμανμπάρια

Η Μπραχμανμπάρια (βεγγαλικά: ব্রাহ্মণবাড়ীয়া) είναι ιστορική πόλη του Μπανγκλαντές. Είναι η πρωτεύουσα της υποεπαρχίας Μπραχμανμπάρια Σαντάρ και της επαρχίας Μπραχμανμπάρια και η δεύτερη μεγαλύτερη πόλη μετά τη Κομίλα στο ανατολικό Μπαγκλαντές. Η Μπραχμανμπάρια είναι ένας από τους παλαιότερους δήμους στο Μπαγκλαντές, και ιδρύθηκε το 1769. Η Μπραχμανμπάρια ανακηρύχθηκε έδρα επαρχίας το 1984. Η δημοτική περιοχή έχει πληθυσμό 168.636 κατοίκων σύμφωνα με την Απογραφή του 2011. Η Μπραχμανμπάρια είναι γνωστή για το πεδίο φυσικού αερίου Τίτας, το πουτούλ νατς και γλυκά φαγητά όπως το τσαναμούχι. Ήταν ένα μέρος της μεγαλύτερης επαρχίας Κομίλα μέχρι το 1984.
Τόνγκι

Το Τόνγκι (βεγγαλικά: টঙ্গী) είναι ένας δήμος στο Γκαζιπούρ στο Μπαγκλαντές, με πληθυσμό 350.000 κατοίκων. Φιλοξενεί το Μπίσουα Ιτζτέμα και διαθέτει βιομηχανική περιοχή, η οποία παράγει βιομηχανικά προϊόντα αξίας 11.5 δις τάκα ετησίως, και αποτελεί το βόρειο σύνορο της Ντάκα από το 1786. Το συγκρότημα του Μνημειακού Σχολείου Σαχίντ του Τόνγκι είναι χώρος μαζικού τάφου της γενοκτονίας στον Απελευθερωτικό Πόλεμο του Μπανγκλαντές.
Ανάγεια

Η Ανάγεια είναι κοινότητα της επαρχίας Λευκωσίας στην Κύπρο.
Πέτρινο

Το Πέτρινο () είναι χωριό στο βόρειο τμήμα του δήμου Ρέσεν της Βόρειας Μακεδονίας. Το χωριό απέχει 5,6 χιλιόμετρα από το δημοτικό κέντρο της Ρέσεν. Το χωριό είναι έρημο.
Ευρωπαϊκή Τράπεζα Ανασυγκρότησης και Ανάπτυξης

Η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) είναι διεθνές χρηματοπιστωτικό ίδρυμα που ιδρύθηκε το 1991. Ως πολυμερής αναπτυξιακή επενδυτική τράπεζα, η ΕΤΑΑ χρησιμοποιεί τις επενδύσεις ως εργαλείο για την οικοδόμηση οικονομιών της αγοράς. Αρχικά επικεντρώθηκε στις χώρες του πρώην Ανατολικού Μπλοκ και στη συνέχεια επεκτάθηκε για να υποστηρίξει την ανάπτυξη σε περισσότερες από 30 χώρες από την Κεντρική Ευρώπη έως την Κεντρική Ασία. Όπως και με άλλες πολυμερείς αναπτυξιακές τράπεζες, η ΕΤΑΑ έχει μέλη από όλο τον κόσμο (Βόρεια Αμερική, Αφρική, Ασία και Αυστραλία, δείτε παρακάτω), με τον μεγαλύτερο μέτοχο να είναι οι Ηνωμένες Πολιτείες, αλλά δανείζει μόνο περιφερειακά στις χώρες διεργασίας της. Με έδρα το Λονδίνο, η ΕΤΑΑ ανήκει σε 69 χώρες και δύο θεσμικά όργανα της ΕΕ, ενώ η 69η είναι η Ινδία από τον Ιούλιο του 2018. Παρά τους μετόχους του δημόσιου τομέα, επενδύει σε ιδιωτικές επιχειρήσεις, μαζί με εμπορικούς εταίρους.

Η ΕΤΑΑ δεν πρέπει να συγχέεται με την Ευρωπαϊκή Τράπεζα Επενδύσεων (ΕΤΕ), η οποία ανήκει στα κράτη μέλη της Ευρωπαϊκής Ένωσης και χρησιμοποιείται για την υποστήριξη της πολιτικής της ΕΕ. Η ΕΤΑΑ διαφέρει επίσης από την Τράπεζα Αναπτύξεως του Συμβουλίου της Ευρώπης (ΤΑΣΕ).
Οτέσεβο

Το Οτέσεβο () ​​είναι χωριό στον Δήμο Ρέσεν της Βόρειας Μακεδονίας. Το Οτέσεβο, που βρίσκεται στην όχθη της μεγάλης Πρέσπας, απέχει περίπου 14 χιλιόμετρα από το δημοτικό κέντρο της Ρέσεν. Το χωριό είναι έρημο.

Υπάρχουν κάποια κοντινά θέρετρα στη λίμνη.
Κριβογκάστανι

Η Κριβογκάστανι (, "Κριβογκάστανι") είναι χωριό που βρίσκεται κοντά στον Πρίλαπο στην Πελαγονική πεδιάδα της Βόρειας Μακεδονίας. Το χωριό είναι έδρα του δήμου Κριβογκάστανι.
Νταϊάνα της Ορλεάνης

Η Πριγκίπισσα Νταϊάνα της Ορλεάνης ("Princesse Diane d'Orléans", γενν 24 Μαρτίου 1940) είναι κόρη του κόμη του Παρισιού και η σύζυγος του δούκα της Βυρτεμβέργης.
Βαλμπόνα

Η Βαλμπόνα (αλβανικά: Valbonë) είναι χωριό στo νομό Κουκς, στη βόρεια Αλβανία. Είναι μέρος του πρώην δήμου Μαργκεγκάι και βρίσκεται στην κοιλάδα του ποταμού Βαλμπόνα, νότια του βουνού Μάγια ε Θάτε. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Τροπόγιας. Ως ένας από τους κύριους οικισμούς του εθνικού πάρκου κοιλάδας της Βαλμπόνας, παρέχει κατάλληλα καταλύματα για τους επισκέπτες και τους τουρίστες, κυρίως σε τυπικά αλπικά σπίτια ή πανδοχεία (αλβανικά: hane).
Μεσογειακή χελώνα

Η Μεσογειακή χελώνα, "Testudo hermanni" Gmelin, 1789 είναι ένα είδος χερσαίας χελώνας της οικογένειας Testudinidae που απαντάται στην Ευρώπη. Αποτελεί ένα από τα τρία είδη χερσαίων χελώνων που συναντώνται στη χώρα μας. Η επιστημονική ονομασία του είδους έχει δοθεί προς τιμήν του Γάλλου φυσιοδίφη Johann Hermann.
Δήμος Ρόζαγιε

μικρογραφία|Θέση του δήμου Ρόζαγιε στο χάρτη του Μαυροβουνίου
Ο Δήμος Ρόζαγιε είναι ένας από τους δήμους του Μαυροβουνίου. Το διοικητικό κέντρο είναι το Ρόζαγιε. Καλύπτει μια έκταση 432 τ.χλμ., και είχε πληθυσμό 22.964 στην Απογραφή του 2011. Βρίσκεται στη γεωγραφική περιοχή του Σάντζακ..
Μουλβιμπαζάρ

Το Μουλβιμπαζάρ () είναι μια πόλη στο βόρειο-ανατολικό Μπαγκλαντές, νότια του Σιλχέτ. Είναι η πρωτεύουσα της επαρχίας Μουλβιμπαζάρ. Το Μουλβιμπαζάρ βρίσκεται στις όχθες του ποταμού Μάνου. Η πόλη έχει υψηλή πυκνότητα πληθυσμού. Η περιοχή του Μουλβιμπαζάρ είναι γνωστή για τους κήπους τσαγιού και τα τροπικά δάση.
Οι περισσότεροι κήποι δασών στο Μπανγκλαντές βρίσκονται στο Μουλβιμπαζάρ. Έχει πληθυσμό 41.358 κατοίκων.

Μερικά αξιοθέατα είναι ο καταρράκτης Μαντόμπ Κούντο, ο Καταρράκτης Χουμ Χουμ, η Λίμνη Μαντομπούρ, το Ινστιτούτο Έρευνας Τσαγιού του Μπανγκλαντές.
Γκολουμπόβτσι

Το Γκολουμπόβτσι (Μαυροβουνιακά Κυριλλικά: Голубовци) είναι μικρή πόλη στην Ποντγκόριτσα Δήμο του Μαυροβουνίου. Είναι η έδρα του δήμου Γκολουμπόβτσι, μια υποδιαίρεση του Δήμου Ποντγκόριτσα. Η πόλη βρίσκεται περίπου 15 χιλιόμετρα νότια της πόλης της Ποντγκόριτσα, στην εύφορη κοιλάδα Ζέτα. Έχει 3.110 κατοίκους σύμφωνα με την απογραφή του 2011, ενώ ο δήμος Γκολουμπόβτσι έχει 16.093 κατοίκους.
Γκοαλούντο Γκατ

δεξιά|μικρογραφία|300x300εσ|Το Γκοαλάντα ΓκατΤο Γκοαλούντο Γκατ (επίσης Γκοαλάντα και Γκοαλόντο, βεγγαλικά: গোয়ালন্দঘাট) είναι μια μικρή πόλη και ποουρασάμπα στην υποεπαρχία Γκοαλανταγκάτ της επαρχίας Ρατζμπάρι στην Διαίρεση Ντάκα του Μπανγκλαντές. Υπάρχουν δύο σιδηροδρομικές διαβάσεις στο Γκοαλούντο Γκατ και το Γκοαλούντο Μπαζάρ. Η πόλη έχει έκταση 4.86 τ.χλμ. και πληθυσμό 22.000 κατοίκων (εκτίμηση 2001).
Ο υπαρξισμός είναι ένας ανθρωπισμός

Το βιβλίο Ο υπαρξισμός είναι ένας ανθρωπισμός () είναι έργο του Ζαν Πωλ Σαρτρ. Δημοσιεύτηκε το 1946, βασισμένο σε μια διάλεξη που έδωσε ο Σαρτρ στο Club Maintenant στο Παρίσι, στις 29 Οκτωβρίου 1945.
Κρασπεδωτή χελώνα

Η κρασπεδωτή χελώνα, "Testudo marginata" Schoepff, 1793 είναι ένα είδος χερσαίας χελώνας της οικογένειας Testudinidae, που απαντάται στη Ν. Βαλκανική χερσόνησο και την Ιταλία. Αποτελεί ένα από τα τρία είδη χερσαίας χελώνας στην Ελλάδα. Στη χώρα μας εκτός από το φερώνυμο υποείδος εντοπίζεται και το ενδημικό υποείδος "Testudo marginata weissingeri" Trutnau, 1994 (Ταΰγετος), το οποίο θεωρείται από μερικούς ερευνητές ως ξεχωριστό είδος, ενώ από άλλους συνώνυμο του φερώνυμου.
Παθαργκάτα

Η Παθαργκάτα () είναι υποεπαρχία (ουπαζίλα) της επαρχίας Μπαργκούνα στην διαίρεση Μπαρισάλ του Μπαγκλαντές.
Αυτοδιοικούμενη Διαίρεση Βα

μικρογραφία|Θέση της ΑΔ Βα στον χάρτη της Μιανμάρ
Η Αυτοδιοικούμενη Διαίρεση Βα (Βιρμανικά: ဝ ကိုယ်ပိုင်အုပ်ချုပ်ခွင့်ရ တိုင်း, προφέρεται wa̰ kòbàɪɴ ʔoʊʔtɕʰoʊʔ kʰwɪ̰ɴja̰ táɪɴ|}}) είναι αυτόνομη αυτοδιοικούμενη διαίρεση στη Μιανμάρ (Βιρμανία). Το επίσημο όνομά της, ανακοινώθηκε από διάταγμα στις 20 Αυγούστου 2010.

Η περιοχή κηρύχθηκε από την κυβέρνηση να αυτοδιοικείται από τους Βα, και είναι επί του παρόντος, διοικείται υπό την κυβέρνηση της "de facto" ανεξάρτητης Πολιτείας Βα, σύμφωνα με το επίσημο όνομα "Ειδική Περιοχή Βα 2".
Τζιντζάκ

Το Τζιντζάκ είναι μια πόλη και Ναγκάρ Παλίκα Παρισάντ στη επαρχία Κανπούρ Ντεχάτ στην Ινδική πολιτεία του Ουτάρ Πραντές. Η πόλη βρίσκεται στις όχθες του καναλιού Κάτω Γκανγκά Ραμ.
Ρασουλαμπάντ

Το Ρασουλαμπάντ είναι πόλη και ναγκάρ παντσαγιάτ στην επαρχία Κανπούρ Ντεχάτ στην Ινδική πολιτεία του Ουτάρ Πραντές.
Ιωάννης Αγιοπολίτης

Ο Ιωάννης Αγιοπολίτης (έδρασε μεταξύ 869–886) ήταν ανώτερος Βυζαντινός αξιωματούχος του ύστερου 9ου αιώνα.

Η πρώτη αναφορά στο όνομά του γίνεται το 886, όπου αναφέρεται ως «μάγιστρος και πρώην λογοθέτης του δρόμου». Φαίνεται πως κατείχε το τελευταίο αξίωμα για ορισμένη περίοδο κατά την διάρκεια της βασιλείας του Βασίλειου Α΄ (867–886), ωστόσο το ακριβές χρονικό διάστημα είναι άγνωστο. Οι Βυζαντινοί χρονικογράφοι τον περιγράφουν ως μορφωμένο και ιδιαιτέρως ευφυή.

Διαδραμάτισε σημαντικό ρόλο στην καθαίρεση του Πατριάρχη Φώτιου, λίγο καιρό μετά την άνοδο στον θρόνο του υιού του Βασίλειου Α΄, Λέοντος ΣΤ΄ του Σοφού (886–912). Μαζί με τον αρχιστράτηγο Ανδρέα τον Σκύθη, μετέβη στην Αγία Σοφία, ανέγνωσε τις κατηγορίες εναντίον του Φώτιου από τον άμβωνα, και προχώρησε στη σύλληψη του Πατριάρχη, τον οποίον και μετέφερε στη Μονή των Αρμονιανών, όπου και ετέθη υπό περιορισμό εν αναμονή της δίκης του. Ο Αγιοπολίτης, επίσης, συμμετείχε ως δικαστής στη δίκη για προδοσία εις βάρος του έμπιστου του Φώτιου, Θεόδωρου Σανταβαρηνού, στην οποία επίσης ενεπλάκη ο Φώτιος, ωστόσο ο ακριβής του ρόλος κατά την διάρκειά της είναι ασαφής.

Μια επιστολή του Φώτιου προς αυτόν, η οποία συνεγράφη τον Σεπτέμβριο ή Οκτώβριο του 886, έχει διασωθεί, στην οποία ο Πατριάρχηε κατηγορεί τον Αγιοπολίτη για τη μεταστροφή του από μαθητή και φίλο, σε προδότη και εκτελεστή. Με βάση την συγκεκριμένη επιστολή, ορισμένοι σύγχρονοι μελετητές έχουν προτείνει την ταυτοποίηση του Αγιοπολίτη με έναν άλλον Ιωάννη, πρωτοσπαθάριο, πατρίκιο και λογοθέτη του δρόμου, ο οποίος συμμετείχε στις πέντε πρώτες συνεδριάσεις της Συνόδου του 869/70 η οποία και προχώρησε στον αναθεματισμό του Φωτίου, ως εκπρόσωπος της Βυζαντινής Γερουσίας. Το ίδιο πρόσωπο είναι ιδιαιτέρως πιθανό να είναι και ο πατρίκιος Ιωάννης στον οποίον αναφέρεται ο Πάπας Ιωάννης Η΄ το 879, κατά την διάρκεια άλλης Εκκλησιαστικής συνόδου, η οποία αναίρεσε την προηγούμενη και επανέφερε τον Φώτιο στο αξίωμά του.
Κοινότητα Σερβικών Δήμων

Η Κοινότητα Σερβικών Δήμων (Σερβικά: Заједница српских општина / Zajednica srpskih opština· συντομογρ. ZSO) ή η Ένωση Σερβικών Δήμων (Αλβανικά: Asociacioni i komunave serbe) είναι μια σχεδιασμένη αυτοδιοικούμενη ένωση δήμων με πλειοψηφικό σερβικό πληθυσμό στο Κοσσυφοπέδιο.

Η πρόταση της ένωσης προήλθε από τη Συμφωνία των Βρυξελλών του 2013 που υπέγραψαν οι κυβερνήσεις του Κοσσυφοπεδίου και της Σερβίας. Σύμφωνα με τις αρμοδιότητες που παρέχει ο Ευρωπαϊκός Χάρτης της Τοπικής Αυτονομίας και το δίκαιο του Κοσσυφοπεδίου, οι συμμετέχοντες δήμοι θα είχαν το δικαίωμα να συνεργάζονται για την άσκηση των αρμοδιοτήτων τους συλλογικά μέσω της ένωσης. Η ένωση θα είχε πλήρη εικόνα των τομέων της οικονομικής ανάπτυξης, της εκπαίδευσης, της υγείας, του αστικού και αγροτικού σχεδιασμού.

Η Κοινότητα αναμενόταν να καθιερωθεί επίσημα στο πλαίσιο του νομικού πλαισίου του Κοσσυφοπεδίου το 2015, αλλά αναβλήθηκε επ 'αόριστον για τις συγκρούσεις σχετικά με την έκταση των εξουσιών.
Πανεπιστήμιο Μπαμπασαχέμπ Μπιμράο Αμπεντκάρ

μικρογραφία|Το κεντρικό κτίριο
εναλλ.=BBAU Courtyard.|δεξιά|μικρογραφία|Αυλή του πανεπιστημίουΤο Πανεπιστήμιο Μπαμπασαχέμπ Μπιμράο Αμπεντκάρ (ΠΜΜΑ, BBAU) είναι ένα Κεντρικό Πανεπιστήμιο στο Λάκναου του Ούταρ Πραντές.<ref name="http://www.hindustantimes.com/ 2015"></ref> Το πανεπιστήμιο πήρε το όνομά του από τον Μπαμπασαχέμπ Μπιμράο Αμπεντκάρ, αρχιτέκτονα του Ινδικού Συντάγματος.
Πρωτάθλημα Κροατίας ποδοσφαίρου ανδρών 2016-17

Το Πρωτάθλημα Κροατίας ποδοσφαίρου ανδρών 2016-17 ήταν η 26η περίοδος της Πρβα Λίγκα. Η περίοδος άρχισε στις 15 Ιουλίου 2016 και ολοκληρώθηκε στις 27 Μαΐου 2017. Συμμετείχαν 10 ομάδες. Η ΧΝΚ Ριέκα κέρδισε το πρώτο της πρωτάθλημα.
Δάφνες Αχαΐας

Οι Δάφνες είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως τμήμα του πρώην Δημοτικού διαμερίσματος Δαφνών.

Παλιότερα ονομαζόταν Κακοχώρι και μετονομάστηκε σε Δάφναι με το ΦΕΚ 156Α της 08/08/1928, ομοίως και η τότε κοινότητα.

Το χωριό είναι κτισμένο σε υψόμετρο 470 μέτρων περίπου.
Ελληνο-Ινδικές σχέσεις

Ως Ελληνο-Ινδικές σχέσεις αναφέρονται οι διμερείς σχέσεις μεταξύ Ελλάδας και Ινδίας. Η Ελλάδα έχει πρεσβεία στο Νέο Δελχί και τρία επίτιμα προξενεία στην Καλκούτα, το Τσεννάι και το Μουμπάι. Η Ινδία έχει πρεσβεία στην Αθήνα και γενικό προξενείο στη Θεσσαλονίκη.
Ρίτσαρντ Σέλντον

Ο Ρίτσαρντ Σέλντον (9 Ιουλίου 1878 - 23 Ιανουαρίου 1935) ήταν Αμερικανός αθλητής του στίβου. Συμμετείχε στους Ολυμπιακούς Αγώνες στο Παρίσι, κατακτώντας δύο μετάλλια σε αγωνίσματα ρίψεων (χρυσό στη σφαιροβολία, χάλκινο στη δισκοβολία). Ο αδελφός του, Λούις, κατέκτησε δύο χάλκινα μετάλλια σε αγωνίσματα αλμάτων.
Φράντιζεκ Γιάντα-Σουκ

Ο Φράντιζεκ Γιάντα-Σουκ (25 Μαρτίου 1878 - 23 Ιουνίου 1955) ήταν Τσέχος αθλητής του στίβου που εκπροσώπησε την Βοημία στους Ολυμπιακούς Αγώνες του 1900 και 1912.

Γεννήθηκε το 1878 στο Πόστριζιν, ένα χωριό της Τσεχίας και πέθανε το 1955 στην Πράγα.

Το 1900, κέρδισε το ασημένιο μετάλλιο στη δισκοβολία και έγινε ο πρώτος Τσέχος που κέρδισε μετάλλιο στην ιστορία των Ολυμπιακών Αγώνων.

Ήταν ο πρώτος επίσης αθλητής που επινόησε την τεχνική που ο αθλητής στριφογυρνάει για να ρίξει τον δίσκο. Αυτή η τεχνική χρησιμοποιείται ακόμα και σήμερα.

Το 1912, κατατάχθηκε 15ος στη σφαιροβολία και 17ος στη δισκοβολία.
Τσέλομπρντο

Το Τσέλομπρντο (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Αυτοδιοικούμενη Ζώνη Νάγκα

μικρογραφία|Θέση της Αυτοδιοικούμενης Ζώνης Νάγκα στον χάρτη της Μιανμάρ
Η Αυτοδιοικούμενη Ζώνη Νάγκα (Βιρμανικά: နာဂ ကိုယ္ပိုင္အုပ္ခ်ဳပ္ခြင့္ရေဒသ, προφέρεται nàɡa̰ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰), όπως ορίζεται από το Σύνταγμα της Μιανμάρ του 2008, είναι  αυτοδιοικούμενη ζώνη που αποτελείται από τρεις δήμους στην περιφέρεια Σαγκαΐνγκ:

* Δήμος Λάχε
* Δήμος Λέσι
* Δήμος Νανγιούν

Αυτές οι τρεις πόλεις ήταν διοικητικά μέρος της Επαρχίας Χκάμτι. Το επίσημο όνομά της, ανακοινώθηκε από  διάταγμα στις 20 Αυγούστου 2010. Η ζώνη προορίζεται να αυτοδιοικείται από τους Νάγκα. Η διοικητική έδρα είναι η πόλη Λάχε..

Τον Αύγουστο του 2016, μια επιδημία ιλαράς προκάλεσε το θάνατο 44 παιδιών. Το ξέσπασμα μπορεί να έχει προκληθεί από την έλλειψη εμβολιασμού για την ιλαρά, λόγω των κακών υποδομών υγείας. Οι Νάγκα στην Μιανμάρ είναι κυρίως Χριστιανοί όπως και οι Νάγκα στην Ινδία, αλλά το ένα τρίτο από αυτούς εξασκεί τον Βουδισμό Θεραβάντα.
Βίτι Ντο

Το Βίτι Ντο (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Πόντοστρογκ

Το Πόντοστρογκ (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Δημήτριος Ρέντης

Ο Δημήτριος Ρέντης (1330 ή 1335 - 1402), υπήρξε συμβολαιογράφος (νοτάριος) στο δουκάτο της Αθήνας τον 14ο αιώνα. Ήταν πατέρας της "Μαρίας Ρέντη", που ήταν "μη νόμιμη" σύζυγος του φλωρεντινού δούκα των Αθηνών Νέριο Α΄ Ατσαγιόλι. Ήταν παππούς του δούκα των Αθηνών (1402 -1435) Αντώνιο Α΄ Ατσαγιόλι.
Τσάμι Ντο

Το Τσάμι Ντο (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Στανίσιτσι

Το Στανίσιτσι (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Τσούτσουκε

Το Τσούτσουκε (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Καλούντερατς

Το Καλούντερατς (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Τζένασι

Το Τζένασι (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Ίλινο Μπρντο

Το Ίλινο Μπρντο (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα. Κατά την απογραφή του 2003, δεν αριθμούσε κανέναν κάτοικο.
Λάπτσιτσι

Το Λάπτσιτσι (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Μπλιζίκουτσε

Το Μπλιζίκουτσε (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα. Κατά την απογραφή του 2003, δεν αριθμούσε κανέναν κάτοικο.
Κατούν Ρεζέβιτσι

Το Κατούν Ρεζέβιτσι (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Νοβόσελιε

Το Νοβόσελιε (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα.
Σβέτι Στέφαν

Το Σβέτι Στέφαν ή Άγιος Στέφανος (σερβικά κυριλλικά: ) είναι χωριό ευρισκόμενο στα νότια του Μαυροβουνίου, εντός του Δήμου της Μπούντβα. Πρόκειται για πρώην ψαροχώρι, το οποίο, στην συνέχεια, μετατράπηκε σε ξενοδοχειακό συγκρότημα.

Ο Βλαντιμίρ Μίτροβιτς ήταν αρχικός διευθυντής του ξενοδοχείου, προτού αυτό αγοραστεί από τον Όμιλο Ρέστη. Αριθμός πολιτικών και καταξιωμένων ηθοποιών του κινηματογράφου το έχουν επιλέξει, κατά καιρούς, ως τόπο διακοπών.
Τάσος Γάτσης

Ο Τάσος Γάτσης (γεννημένος στις 14 Μαρτίου 1991) είναι Έλληνας πετοσφαιριστής που αγωνίζεται στη θέση του κεντρικού.
Μιαντζιέλ

Το Μιαντζιέλ (Λευκορωσικά: Мядзел, Miadzieł [ˈmʲadzʲel], Ρωσικά: Мядель, Mjadelj, Πολωνικά: Miadzioł, Λιθουανικά: Medilas) είναι πόλη στην περιφέρεια Μινσκ της Λευκορωσίας. Είναι το κέντρο της επαρχίας Μιαντζιέλ. Το Μιαντζιέλ βρίσκεται στην ανατολική ακτή της λίμνης Μιάστρα, μια από τις λίμνες της ομάδας λιμνών Ναράτς στο Εθνικό Πάρκο Ναρατσάνσκι.
Μαργίνα Χόρκα

Η Μαργίνα Χόρκα (Λευκορωσικά: Ма́р'іна Го́рка, μεταγραφή: Marjina Horka, Ρωσικά: Марьина Горка, μεταγραφή: Maryina Gorka, Πολωνικά: Maryjna Górka) είναι μια πόλη στην επαρχία Μινσκ της Λευκορωσίας,  πρωτεύουσα της Επαρχίας Πουχαβίτσι. Το 2009 ο πληθυσμός της ήταν 22.500 άτομα.

Η Μαργίνα Χόρκα βρίσκεται 60 χιλιόμετρα νότια του Μινσκ. Διασχίζεται από τον αυτοκινητόδρομο M5, ανάμεσα στο Μινσκ και το Μπαμπρούισκ.
Ερπυλλίς

Η Ερπυλλίς ("Ἑρπυλλίς", 4ος αιώνας π.Χ.) ήταν ερωμένη του μεγάλου φιλοσόφου Αριστοτέλη, η οποία καταγόταν επίσης από τα Στάγειρα. Αρχικώς ήταν δούλη της συζύγου του φιλοσόφου Πυθιάδας. Μετά τον θάνατο της Πυθιάδας συνδέθηκε με τον Αριστοτέλη, την εποχή που η οικογένεια ήταν εγκατεστημένη στην Αθήνα. Μαζί ο Αριστοτέλης και η Ερπυλλίς απέκτησαν έναν γιο, τον Νικόμαχο, γνωστό από το έργο του φιλοσόφου "Ηθικά Νικομάχεια". Μολονότι η ηλικία της Ερπυλλίδας δεν αναφέρεται κάπου, θα πρέπει να ήταν αρκετά νεότερη της Πυθιάδας. Ο Νικόμαχος ήταν ακόμα παιδί ή έφηβος όταν ο Αριστοτέλης συνέταξε τη διαθήκη του, με την οποία ορίζει ως κηδεμόνα του Νικομάχου τον ανεψιο του, Νικάνορα, μέχρι την ενηλικίωση του Νικομάχου.

Η Ερπυλλίς και ο Αριστοτέλης συζούσαν μέχρι τον θάνατο του φιλοσόφου. Στη διαθήκη του ο Αριστοτέλης κληροδότησε στην Ερπυλλίδα ένα τάλαντο (χρηματικό ποσό που αντιστοιχούσε σε 26 κιλά αργύρου ή χρυσού), αλλά και το μητρογονικό του σπίτι στη Χαλκίδα. Ανέθεσε επίσης στους φίλους και μαθητές του Θεόφραστο, Αριστομένη, Τίμαρχο, Ίππαρχο και Διοτέλη να την προσέχουν.
Μανούσος Κ. Μανουσάκης

Ο Μανούσος Κ. Μανουσάκης (1917-2006) ήταν Έλληνας μηχανικός, μέλος της Αντίστασης κατά την περίοδο της Κατοχής και πρωτεργάτης στην ίδρυση του Πολυτεχνείου Κρήτης.
Κατερίνα Γερονικολού

Η Κατερίνα Γερονικολού (Αθήνα, 1 Σεπτεμβρίου 1985) είναι Ελληνίδα ηθοποιός.
Achhe din aane waale hain

Το Achhe din aane waale hain (χίντι: अच्छे दिन आने वाले हैं।, ελληνικά: "Καλές ημέρες έρχονται") ήταν το σύνθημα του Κόμμα Μπαρατίγια Τζανάτα (ΚΜΤ) στα Χίντι για τις Ινδικές γενικές εκλογές του 2014. Το σύνθημα επινοήθηκε από τον Πρωθυπουργικό Υποψήφιο του κόμματος Ναρέντρα Μόντι, με την πρόθεση ότι η μεταβίβαση ενός ευημερούς μέλλοντος ήταν αποθηκευμένο για την Ινδία εάν το ΚΜΤ ερχόταν στην εξουσία. Μετά την ιστορική νίκη του ΚΜΤ στις εκλογές, ρήσεις που περιλαμβάνουν τις λέξεις "acche din" ("καλές μέρες") έχουν χρησιμοποιηθεί τόσο για να εκφράσουν την αισιοδοξία ή να συζητήσουν κριτικά την κυβέρνηση Μόντι.
Κιμεσέκ

μικρογραφία|Γυναίκες που φορούν το Κιμεσέκ
Το Κιμεσέκ (καζακικά: кимешек) είναι παραδοσιακό κάλυμμα κεφαλής που φορούν οι παντρεμένες γυναίκες στο Καζακστάν, στη Δημοκρατία του Καρακαλπακστάν (ανήκει στο Ουζμπεκιστάν) και στη Κιργιζία.

Το κιμεσέκ είναι κατασκευασμένο από λευκό πανί και η άκρη είναι γεμάτη. Κατά την προετοιμασία του, η παλαιότερη κόρη του χωριού προσκαλείται στην πεθερά της. Ένας από τους επισκέπτες προέρχεται από μια νεαρή γυναίκα.
Ντόλνο Ντουπένι

Το Ντόλνο Ντουπένι ή Κάτω Δουπένι () είναι χωριό στο Δήμο Ρέσεν της Βόρειας Μακεδονίας. Βρίσκεται στη μεγάλη Πρέσπα και η παραλία του εκτείνεται στα σύνορα με την Ελλάδα.

Το Ντόλνο Ντουπένι έχει 235 κατοίκους κατά την πιο πρόσφατη απογραφή του 2002. Οι Σλαβομακεδόνες έχουν ιστορικά συνθέσει τουλάχιστον το 96% του πληθυσμού του χωριού.
Γιορτή Κρασιού Αγχιάλου

Η Γιορτή Κρασιού Αγχιάλου είναι γιορτή που γιορτάζεται στις αρχές κάθε Σεπτέμβρη στην Αγχίαλο Θεσσαλονίκης. 

Ξεκίνησε το 1955 και από το 1958 καθιερώθηκε σε ετήσια βάση. Την πρώτη χρονιά εγκαινιάστηκε από τον τότε πρόεδρο της κοινότητας Αγχιάλου Απόστολο Καπρή. Η σκοπιμότητα της γιορτής ήταν εκτός από την διασκέδαση και η προώθηση των προϊόντων των αμπελουργών του χωριού και η χρονική της τοποθέτηση συνάδει με την παράλληλη ύπαρξη της Διεθνούς Έκθεσης Θεσσαλονίκης η οποία προσελκύει πλήθος κόσμου. Λόγω αυτής της ιδιότητας, η γιορτή εξελίσσεται σε πολιτιστικό αλλά και κοσμικό γεγονός για τον Νομό Θεσσαλονίκης και χιλιάδες κόσμου. Η παραγωγή και η οινοποίηση των κρασιών γίνεται παραδοσιακά, σε μορφή οικοτεχνίας, έχοντας ως αποτέλεσμα περίπου 1500 τόνοι κρασιού να παράγονται ετησίως.

Διεξάγεται στο κέντρο του χωριού σε ειδική έκταση από την πρώτη χρονιά και τελείται υπό την αιγίδα του Δήμου Χαλκηδόνος και της Περιφέρειάς Κεντρικής Μακεδονίας σε συνεργασία πάντα με τους τοπικούς φορείς αλλά και ιδιωτικές πρωτοβουλίες κατοίκων.
Λιθουανική Βικιπαίδεια

Η Λιθουανική Βικιπαίδεια (λιθουανικά: "‎Lietuviškoji Vikipedija") είναι η έκδοση της Βικιπαίδειας στη λιθουανική γλώσσα. Είναι η μεγαλύτερη δωρεάν λιθουανική διαδικτυακή εγκυκλοπαίδεια. Η Βικιπαίδεια ξεκίνησε το 2003, ωστόσο απέκτησε έναν σημαντικό αριθμό λημμάτων μόνο το 2004. Στις 14 Δεκεμβρίου 2005 η λιθουανική Βικιπαίδεια έφθάσε τα 10.000 λήμματα, και στις 26 Οκτωβρίου 2006 έφτασε τα 40.000 λήμματα. Το ορόσημο των 50.000 λημμάτων επετεύχθη την 1η Αυγούστου 2007 και αυτό των 100.000 λημμάτων, στις 18 Ιανουαρίου 2010. Σήμερα (Νοέμβριος 2018) έχει περισσότερα από 192.000 λήμμματα, ευρισκόμενη στην 43η θέση όλων των γλωσσικών εκδοχών της Βικιπαίδειας από αυτή την άποψη, μεταξύ της κροατικής και της εσθονικής Βικιπαίδειας.
Κονίσπολη

Η Κονίσπολη () είναι η νοτιότερη κωμόπολη στην Αλβανία. Βρίσκεται 1 χιλιόμετρο από τα ελληνοαλβανικά σύνορα. Ο οικισμός κατοικείται από μουσουλμάνους Αλβανούς Τσάμηδες. Η Κονίσπολη είναι σύγχρονο κέντρο της κοινότητας Αλβανών Τσάμηδων στην Αλβανία. Τα κυριότερα οικονομικά συμφέροντα της Κονίσπολης είναι η γεωργία και η αμπελοκαλλιέργεια.

Η κωμόπολη είναι η έδρα της νοτιότερης διοικητικής μονάδας στην Αλβανία, του δήμου Κονίσπολης (αλβανικά: Bashkia Konispol). Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κονίσπολης, Μαρκάτων και Τζάρας. Ο συνολικός πληθυσμός ανέρχεται σε 8.245 (απογραφή του 2011), σε συνολική έκταση 221,88 τ.χλμ. Ο πληθυσμός του πρώην δήμου Κονίσπολης κατά την απογραφή του 2011 ήταν 2.123 κάτοικοι. 

Η πρώην δημοτική μονάδα της Κονίσπολης (πριν από το 2015) αποτελούταν από την πόλη Κονίσπολη και το χωριό Τσιφλίκι. Ο νέος μεγαλύτερος δήμος της Κονίσπολης περιλαμβάνει οικισμούς που κατοικούν οι μουσουλμάνοι Αλβανοί που αποτελούν την πλειοψηφία του πληθυσμού, καθώς και ορθόδοξοι Αλβανοί, Αρμάνοι, Έλληνες και Ρομά που ζουν στα χωριά της δημοτικής μονάδας Τζάρας.

Η περιοχή ήταν μέρος της αρχαίας περιοχής της Ηπείρου και κατοικήθηκε από τους Έλληνες Χάονες.
Γέφυρα Νταβτασέν

Η Γέφυρα Νταβτασέν ή Γέφυρα Νταβιτασέν () είναι μια γέφυρα για την κυκλοφοριακή σύνδεση σε όλο τον Ποταμό Ραζντάν στο Γερεβάν της Αρμενία. Συνδέει το δρόμο Βαγκρσιάν της επαρχίας Αραμπκίρ με το δρόμο Σάσνα Τζρερ της επαρχίας Νταβτασέν εντός της πρωτεύουσας. Η διαδικασία κατασκευής ξεκίνησε κατά τη δεκαετία του 1970 από τη Σοβιετική κυβέρνηση, αλλά εγκαταλείφθηκε λίγο μετά. Η κατασκευή της γέφυρας ολοκληρώθηκε μόνο το 2000. Το ύψος πάνω από το επίπεδο του νερού του ποταμού Χραζντάν είναι 92 μέτρα. Η γέφυρα κατασκευάστηκε από την εταιρεία Kamurjshin.

Η γέφυρα σχεδιάστηκε από τον αρχιτέκτονα Ραφαέλ Ισραελγιάν.
Σχηματισμός Αλί Μπασί

Ο Σχηματισμός Αλί Μπασί είναι ένας γεωλογικός σχηματισμός που βρίσκεται στην Αρμενία. Διατηρείαπολιθώματα που χρονολογούνται από την Πέρμια περίοδο.
HayPost

Η HayPost (αρμενικά: Հայփոստ) είναι ο επίσημος εθνικός φορέας ταχυδρομικών υπηρεσιών της Αρμενίας, ο οποίος παρέχει ταχυδρομικές, επί πληρωμής και λιανικές υπηρεσίες. Η Haypost λειτουργεί σήμερα μέσα από 900 ταχυδρομεία σε όλη την Αρμενία, ευρισκόμενα από τις αστικές έως τις πιο απομακρυσμένες αγροτικές περιοχές.
Σιρανούς Γκασπαριάν

Η Σιρανούς Γκασπαριάν (Αρμενικά: Սիրանուշ Գասպարյան, Ρωσικά: Сирануш Гаспарян) (γεννήθηκε στις 22 Αυγούστου του 1978 στο Σουχούμι της Γεωργίας) είναι Αρμένια δραματική σοπράνο.
Γκουστάφ Σόντερστρομ

Ο Γκουστάφ Σόντερστρομ (25 Νοεμβρίου 1865 - 12 Νοεμβρίου 1958) ήταν Σουηδός αθλητής του στίβου και της διελκυστίνδας. Στους Ολυμπιακούς Αγώνες 1900, κατατάχθηκε 6ος στη δισκοβολία, ενώ στη διελκυστίνδα κατέκτησε το χρυσό μετάλλιο, συμμετέχοντας με την Μικτή ομάδα.
Καναδοί Καζάκοι

Οι Καναδοί Καζάκοι είναι Καναδοί πολίτες του καζακικής καταγωγής ή πρόσωπα καζακικής καταγωγής που διαμένουν στον Καναδά. Σύμφωνα με την Απογραφή του 2011 υπήρχαν 2.270 Καναδοί που ισχυρίστηκαν καζακική καταγωγή. Η Ένωση Καζάκων στον Καναδά  διαμορφώθηκε στις 12 Νοεμβρίου 2003, στο Τορόντο του Οντάριο.
Τσαρλς Γουίνκλερ

Ο Τσαρλς Γουίνκλερ (9 Απριλίου 1867 - 17 Δεκεμβρίου 1932) ήταν Δανός αθλητής του στίβου και της διελκυστίνδας.

Συμμετείχε στους Ολυμπιακούς Αγώνες 1900. Στη σφαιροβολία κατατάχθηκε δέκατος, ενώ στη δισκοβολία όγδοος. Στη διελκυστίνδα συμμετείχε με δύο ομοεθνείς του και την ομάδα της Σουηδίας εναντίον των Γάλλων, και κατέκτησε το χρυσό μετάλλιο.
Πύρλιας

Ο Πύρλιας είναι βουνό της Αχαΐας, το οποίο αποτελεί προέκταση της χαμηλής οροσειράς της Μόβρης. Το υψηλότερο σημείο του βρίσκεται σε υψόμετρο 531 μέτρων.
Κασγκάρτσι

Οι Κασγκάρτσι ή Κασγκάροι ήταν μια ομάδα Ουιγούρων που μετανάστευσε από το Κασγκάρ στην Ρωσική Αυτοκρατορία κατά τον 18ο και 19ο αιώνα. Πριν από τη δεκαετία του 1930 είχαν χαρακτηριστεί ξεχωριστή εθνοτική ομάδα. Η απογραφή του 1926 καταμέτρησε 13.010 Κασγκάρους στην Σοβιετική Ένωση.

Παρά την ανακατάταξή τους, υπήρχαν 18 άνθρωποι που αυτοαναφέρθηκαν ως Κασγκάροι σύμφωνα στην απογραφή του 2002 από τη Ρωσία. Ωστόσο, δεδομένου ότι οι περισσότεροι από τους Κασγκάρους είχαν αρχικά μεταναστεύσει προς το Καζακστάν, το Ουζμπεκιστάν και τη Κιργιζία, αυτός ο χαμηλός αριθμός στη Ρωσία, μας δίνει λίγες πληροφορίες σχετικά με πόσοι Κασγκάροι αυτοπροσδιορίζονται ως Κασγκάροι.
Sky Tower

Ο Sky Tower είναι ένας ουρανοξύστης στο Βρότσλαβ της Πολωνίας. Η κατασκευή ξεκίνησε τον Δεκέμβριο του 2007 με την κατεδάφιση της ιστορικής δομής Poltegor, μέχρι τότε το ψηλότερο κτίριο στην πόλη. Το Sky Tower είναι το ψηλότερο κτίριο στην Πολωνία (212 μέτρα). Προσφέρει μια ανοικτή για το κοινό θεα από τον 49ο όροφο.
Varso

Ο ουρανοξύστης Varso είναι ένα κτίριο γραφείων υπό κατασκευή από την HB Reavis στη Βαρσοβία της Πολωνίας , σχεδιασμένο από τους Foster and Partners. Ο ουρανοξύστης θα είναι επίσης το ψηλότερο κτίριο στην Πολωνία και στην Ευρωπαϊκή Ένωση και το 5ο ψηλότερο στην Ευρώπη μετά την ολοκλήρωσή του. Ο πύργος Varso εκτιμάται ότι θα ολοκληρωθεί μέχρι το τέλος του 2020.

Ο ουρανοξύστης θα συνοδεύεται από δύο πύργους εναν των 81 μέτρων και έναν 103 μέτρων. Μόλις ολοκληρωθεί ο πύργος, θα έχει την ταχύτερη ταχύτητα ανύψωσης στην Πολωνία - 8 m / s.

Τα υπόγεια έργα ολοκληρώθηκαν και ήταν "το πιο δύσκολο κομμάτι της κατασκευής".
Q22

Το Q22 είναι ένας νεόκτιστος ουρανοξύστης γραφείων στη Βαρσοβία από την πολωνική εταιρεία ανάπτυξης ακινήτων Echo Investment και σχεδιάστηκε από την APA Kuryłowicz & Associates με συνεργασία από την Buro Happold Polska. Το κτίριο έχει ύψος 195 μέτρα και έχει 50.000 m2 ενοικιαζόμενων γραφείων. Αντικαθιστά το ξενοδοχείο Mercure Fryderyk Chopin που κατείχε αυτό το χώρο μεταξύ του 1991 και του 2012.
Πύργος Εμπορίου

Ο Πύργος Εμπορίου της Βαρσοβίας (Warsaw Trade Tower - WTT) είναι ένας ουρανοξύστης στη Βαρσοβία . Μαζί με το Παλάτι του Πολιτισμού και της Επιστήμης, το Warsaw Spire και το Złota 44, είναι ένα από τα τέσσερα κτίρια στη Βαρσοβία με ύψος μεγαλύτερο από 180 μέτρα (590 πόδια). Ο εμπορικός πύργος της Βαρσοβίας είναι το έβδομο ψηλότερο κτίριο στην Πολωνία.
Złota 44

Το Złota 44 είναι ένας ουρανοξύστης (192 μέτρα ύψος, 52 ιστορίες ) στο κέντρο της Βαρσοβίας , στην Πολωνία . Σχεδιάστηκε από τον Πολωνοαμερικανό αρχιτέκτονα Daniel Libeskind σε συνεργασία με την Polish architects Architecture . Έχει αναπτυχθεί από τον Αμερικανό διευθυντή επενδύσεων σε ακίνητα Amstar και τον κατασκευαστή του BBI Development, ο οποίος αγόρασε το κτίριο.
Αθανάσιος Εξαδάκτυλος

Ο Αθανάσιος Εξαδάκτυλος (1869–1936) ήταν Έλληνας αξιωματικός που έφτασε έως το βαθμό του υποστράτηγου και έπαιξε σημαντικό ρόλο στο Μακεδονικό Αγώνα, ενώ υπηρέτησε επίσης σε αρκετές υψηλές επιτελικές θέσεις, μεταξύ αυτών και τη θέση του Aρχηγού ΓΕΣ. 

Γεννήθηκε στο νησί της Άνδρου το 1869. Εισήλθε στη Στρατιωτική Σχολή Ευελπίδων και αποφοίτησε το 1891 ως Ανθυπολοχαγός Πυροβολικού. Στον Ελληνοτουρκικό Πόλεμο του 1897 πήρε μέρος ως διοικητής πυροβολαρχίας στη Θεσσαλία. Από το 1904 έως το 1908 συμμετείχε στο Μακεδονικό Αγώνα με το ψευδώνυμο Αντωνίου. Περιπλανήθηκε στην κεντρική Μακεδονία υπό ποικίλες μεταμφιέσεις, μεταξύ αυτών ως δάσκαλος ή πωλητής, δρώντας ως κατάσκοπος και σύνδεσμος με τις εκεί ελληνικές κοινότητες και αντάρτικες ομάδες.

Κατά τη διάρκεια των Βαλκανικών Πολέμων, ηγήθηκε του Γραφείου Πληροφοριών του Γενικού Στρατηγείου. Οι λεπτομερείς του χάρτες, που είχε συντάξει στα ταξίδια του κατά μήκος της Μακεδονίας τον καιρό του Μακεδονικού Αγώνα, αποδείχθηκαν ανεκτίμητοι κατά τη διάρκεια του πολέμου. Συμμετείχε επίσης ως στρατιωτικός ειδήμων στις ελληνικές αντιπροσωπίες των διαπραγματεύσεων ειρήνης του Λονδίνου και Βουκουρεστίου. Το 1915 τοποθετήθηκε στη Διεύθυνση Πληροφοριών και Πολιτικών Υποθέσεων του ΓΕΣ. Λόγω των βασιλικών του φρονημάτων, στάθηκε απέναντι στον Ελευθέριο Βενιζέλο κατά τον Εθνικό Διχασμό και απολύθηκε γι΄ αυτό από το στράτευμα το 1917.

Μετά την ήττα του Βενιζέλου στις εκλογές του Νοεμβρίου 1920, ανακλήθηκε στην ενεργό υπηρεσία, προάχθηκε σε υποστράτηγο και τοποθετήθηκε στη θέση του υπαρχηγού του ΓΕΣ. Το 1921-22 υπηρέτησε για σύντομο διάστημα ως αρχηγός ΓΕΣ, ενώ το κύριο τμήμα του στρατού είχε εμπλακεί στη Μικρασιατική Εκστρατεία (Στρατιά Μικράς Ασίας). Μετά την ήττα στη Μικρά Ασία τον Αύγουστο 1922, απομακρύνθηκε ξανά από το στράτευμα, και αποστρατεύθηκε οριστικά το 1923. Απεβίωσε το 1936.
Παρμενάς

Ο Παρμενάς ήταν ένας εκ των Επτά Διακόνων. Πιστεύεται πως κήρυξε το Ευαγγέλιο στην Μικρά Ασία. Ο Παρμενάς μαρτύρησε το 98, κατά την διάρκεια των διωγμών του Τραϊανού.

Η Χριστιανική παράδοση τον αναφέρει ως Επίσκοπο των Σόλων. Ορισμένοι πιστεύουν πως πρόκειται για τους Σόλους της Κύπρου, ενώ άλλοι για τους Σόλους της Κιλικίας.
Centrum LIM

Ο ουρανοξύστης Centrum LIM χτίστηκε το 1989 στο κέντρο της Βαρσοβίας της Πολωνίας από την LIM Joint Venture Sp. Ltd, μια κοινοπραξία τριών εταίρων: LOT (Polish Airlines), ILBAU GmbH (αυστριακή κατασκευαστική εταιρεία) και η αλυσίδα ξενοδοχείων Marriott International. Το 1998, η ILBAU πώλησε τις μετοχές της στην SGS GmbH γι' αυτό και ανεπίσημα λέγεται LIS. 
Ο ουρανοξύστης υπογείως συνδέεται με τον κεντρικό σιδηροδρομικό σταθμό της Βαρσοβίας.